# GRAD VRGORAC

**OBRAZLOŽENJE PRIJEDLOGA PRORAČUNA ZA 2022.**

# GODINU I PROJEKCIJE ZA 2023. I 2024. GODINU

**Vrgorac, studeni 2021.**

SADRŽAJ

1. UVOD
2. PRETPOSTAVKE ZA IZRADU PRORAČUNA GRADA VRGORCA ZA 2022.

GODINU I PROJEKCIJA ZA 2023. I 2024. GODINU

1. PRIHODI I PRIMICI PRORAČUNA GRADA VRGORCA
2. RASHODI I IZDACI PRORAČUNA GARADA VRGORCA
	1. Obrazloženje rashoda/izdataka po organizacijskoj klasifikaciji
	2. Obrazloženje rashoda/izdataka po izvorima financiranja i ekonomskoj klasifikaciji
	3. Obrazloženje rashoda po funkcijskoj klasifikaciji
3. UKUPNI VIŠAK/MANJAK PRORAČUNA GRADA VRGORCA
4. ZAKLJUČAK

# 1. UVOD

Na temelju članka 39. Zakona o proračunu ("Narodne novine", broj 87/08, 136/12 i 15/15), predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije proračuna za slijedeće dvije proračunske godine. Uz proračun se donosi i Odluka o izvršavanju proračuna za narednu godinu. Navedenim aktima omogućava se financiranje poslova, funkcija i programa koje izvršava jedinstveni upravni odjel gradske uprave, radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz proračuna grada. Pri sastavljanju prijedloga planskih dokumenata za slijedeće trogodišnje razdoblje obveza je primijeniti zakonom propisanu metodologiju vezano za sadržaj proračuna, programsko planiranje, proračunske klasifikacije i drugo.

Potrebno je primijeniti smjernice ekonomske i fiskalne politike kojima se definira fiskalni okvir za naredno trogodišnje razdoblje kao i kretanja za ekonomske pokazatelje u 2021. godini. Planiranju Proračuna Grada Vrgorca pristupilo se vrlo racionalno i odgovorno vodeći računa o postignutoj stabilnosti i održivosti Proračuna.

Metodologija za izradu proračuna, odnosno prijedloga financijskih planova za JLP(R)S nije se mijenjala i utvrđena je Zakonom o proračunu. Prema čl. 27. Jedinstveni upravni odjel, po primitku uputa Ministarstva financija, izrađuje svoje upute za izradu proračuna i dostavlja ih proračunskim korisnicima. Jedinica lokalne i područne (regionalne) samouprave utvrđuje tzv. limite, odnosno visinu sredstava unutar kojih proračunski korisnici izrađuju svoje financijske planove kako bi se postigla viša razina odgovornosti u ispunjavanju predviđenih programa i aktivnosti, te ojačala fiskalna disciplina.

Zakonom o proračunu definiran je sustav planiranja kao trogodišnji proračunski okvir kojim je definirano da predstavničko tijelo JLP(R)S usvaja proračun za 2022. godinu na razini ekonomske klasifikacije podskupine (trećoj razini računskog plana), dok se projekcije proračuna za 2023. -2024. godinu usvajaju na razini skupine (drugoj razini računskog plana). Tako postavljenim proračunskim okvirom postavljaju se fiskalni ciljevi kojima se postiže fiskalna odgovornost fiskalna disciplina te alokacija raspoloživih resursa prema razvojnim prioritetima a proračunskim korisnicima daje određenu fleksibilnost u izvršavanju proračuna i financijskog plana.

Važnost procesa planiranja, odnosno izrade financijskih planova, prepoznata je i u kontekstu davanja Izjave o fiskalnoj odgovornosti temeljem Zakona o fiskalnoj odgovornosti i Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine broj 95/19). Čelnik jedinice lokalne i područne (regionalne) samouprave odnosno proračunskog i izvanproračunskog korisnika odgovoran je, osim za zakonito planiranje i izvršavanje proračuna odnosno financijskog plana, i za svrhovitost, učinkovitost i za ekonomično raspolaganje proračunskim sredstvima proračuna odnosno financijskog plana.

Prijedlog proračuna Grada Vrgorca za 2022.-2024. godine izrađen je prema metodologiji propisanoj Zakonom o proračunu i podzakonskim aktima kojima se regulira provedba zakonskih rješenja i to Pravilnikom o proračunskim klasifikacijama („Narodne novine“ broj 26/10,120/13 i 1/20), Pravilnikom o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19 i 108/20) i Zakonom o fiskalnoj odgovornosti („Narodne novine“ broj 111/18).

Proračun se sastoji od:

* Općeg dijela
* Posebnog dijela
* Plana razvojnih programa (provedbenog programa)

Opći dio proračuna sastoji se od Računa prihoda i rashoda i Računa financiranja. U računu prihoda i rashoda planirani prihodi i primici iskazani su po prirodnim vrstama, a rashodi i izdaci po ekonomskoj namjeni za koju služe u skladu sa Računskim planom proračuna i Pravilnikom o proračunskom računovodstvu. U Računu financiranja su iskazani primici od financijske imovine i zaduživanja te izdaci za financijsku imovinu i otplatu kredita i zajmova.

U Posebnom dijelu proračuna rashodi i izdaci raspoređeni su po programima odnosno njihovim sastavnim dijelovima ( aktivnostima, tekućim i kapitalnim projektima), kojih su nositelj Gradsko vijeće i Jedinstveni upravni odjel. U okviru programa, projekata i aktivnosti, rashodi i izdaci su iskazani prema ekonomskoj funkcijskoj klasifikaciji i klasifikaciji prema izvorima financiranja sukladno Pravilniku o proračunskim klasifikacijama.

Izrada plana razvojnih programa u Uputama za izradu provedbenih programa jedinice lokalne i područne (regionalne) samouprave, koji je u nadležnosti Ministarstva regionalnoga razvoja i fondova Europske unije, navodi se kako „provedbeni program jedinica lokalne i područne (regionalne) samouprave obvezno sadrži mjere definirane u akcijskom planu izrađenom u svrhu izrade provedbe posebnih ciljeva utvrđenih u planu razvoja jedinice lokalne i područne (regionalne) samouprave (ukoliko je primjenjivo)“ Plan razvojnih programa propisan je odredbama Zakona o proračunu kao sastavni dio proračuna kojega jedinice lokalne i područne (regionalne) samouprave izrađuju i usvajaju zajedno s proračunom. Plan razvojnih programa je dokument koji se sastavlja i donosi za trogodišnje razdoblje i sadrži ciljeve i prioritete razvoja jedinice lokalne i područne (regionalne) samouprave povezane s programskom i organizacijskom klasifikacijom proračuna. Budući da je odredbama Zakona o sustavu strateškog planiranja i upravljanja razvojem Republike Hrvatske jedinicama lokalne i područne (regionalne) samouprave propisana obveza donošenja strateških akata, odnosno planova razvoja i provedbenih programa, a novi Zakon o proračunu (koji je u pripremi i čije se usvajanje očekuje do kraja 2021. godine) ne predviđa jedinicama lokalne i područne (regionalne) samouprave obvezu izrade i donošenja planova razvojnih programa, jedinice lokalne i područne (regionalne) samouprave nisu u obvezi uz proračun za razdoblje 2022. – 2024. donijeti plan razvojnih programa. Međutim, provedbeni program jedince lokalne i područne (regionalne) samouprave vezan je za mandat čelnika jedinice i izrađuje se jednom za cijelo mandatno razdoblje, a s obzirom da su lokalni izbori provedeni u svibnju ove godine, jedinice lokalne i područne (regionalne) samouprave su dužne uz proračun za razdoblje 2022. – 2024. donijeti provedbeni program.

Proračun mora biti uravnotežen, odnosno ukupni rashodi i izdaci moraju biti jednaki ukupnim prihodima i primicima te raspoloživim sredstvima iz prethodnih godina. Proračunom se iskazuju svi prihodi i primici te rashodi i izdaci koji se planiraju prema organizacijskoj, ekonomskoj, funkcijskoj, programskoj, lokacijskoj klasifikaciji i izvorima financiranja. U proračunu se svi rashodi i izdaci vežu uz programe, odnosno aktivnosti, tekuće i kapitalne projekte te izvore iz kojih će se financirati. U svrhu ostvarivanja strateških ciljeva planira se niz gradskih projekata kojima je osnovna funkcija i zadaća razvoj cijelog područja Grada uz konstantan porast životnog standarda svih stanovnika.

U proračunu Grada Vrgorca su sadržani i obvezno konsolidirani planovi svih proračunskih korisnika izrađeni po programima, koji su usklađeni s proračunom i važećim posebnim zakonima. Svi prihodi koje proračunski korisnici ostvare od obavljanja poslova na tržištu i ostalim uvjetima ostaju na računima proračunskih korisnika, što je regulirano Odlukom o izvršavanju proračuna za 2022. godinu.

**2. PRETPOSTAVKE ZA IZRADU PRORAČUNA GRADA VRGORCA ZA 2022. GODINU I PROJEKCIJA ZA 2023. I 2024. GODINU**

Na osnovi članka 39. Zakona o proračunu ("Narodne novine" broj 87/08, 136/12 i 15/15), predstavničko tijelo jedinica lokalne i područne (regionalne) samouprave donosi proračun za iduću proračunsku godinu i projekcije proračuna za slijedeće dvije proračunske godine do konca tekuće godine, i to u roku koji omogućuje primjenu proračuna od 1. siječnja godine za koju se donosi proračun. Navedenim aktima omogućuje se financiranje poslova, funkcija i programa, koji se temeljem posebnih zakona i drugih, na zakonu zasnovanih propisa, financiranju iz javnih prihoda, a radi ostvarivanja javnih interesa i potreba građana.

Zakonom o proračunu utvrđen je tijek odvijanja proračunskog procesa. Proračun Grada Vrgorca za 2022. godinu i projekcije za 2023. i 2024. godinu donosi se temeljem sljedećih dokumenata: Smjernica ekonomske i fiskalne politike Vlade RH za trogodišnje razdoblje, Uputa za izradu proračuna JLP(R)S i Uputa proračunskim korisnicima Grada Vrgorca za izradu proračuna Grada Vrgorca.

U Smjernicama ekonomske i fiskalne politike Vlade Republike Hrvatske za razdoblje 2022.-2024. godine dane su projekcije kretanja najvažnijih makroekonomskih pokazatelja Republike Hrvatske u idućem trogodišnjem razdoblju.

*Tablica 1. Makroekonomski okvir za razdoblje 2022. – 2024. godine*

*Izvor: DZS, Ministarstvo financija*

Prema navedenim makroekonomskim pokazateljima, u razdoblju 2022.- 2024. nakon snažnog pada BDP-a od 8,0% u 2020. godini, u srednjoročnom razdoblju u domaćem gospodarstvu očekuje se postupni oporavak ekonomske aktivnosti. Međutim, kao i u većini zemalja u EU, navedeni oporavak bit će usporen i dugotrajan te se prestizanje predkrizne razine gospodarske aktivnosti predviđa tek u 2023. godini.

U sastavljanju proračuna i ove godine omogućeno je sudjelovanje građana putem modela Javnog savjetovanja, prilikom čega se prezentira nacrt prijedloga proračuna i prikupljaju prijedlozi građana prema iskazanim interesima i željama.

Proračunski korisnici Grada Vrgorca u Proračunu za 2022.-2024. godinu su: Dječji vrtić "Pčelica", Gradska knjižnica Vrgorac, Gradska glazba Ljudevit Bačić 1937 Vrgorac i Centar za kulturu i baštinu Vrgorac. Sukladno članku 27. Zakona o proračunu ("Narodne novine" broj 87/08, 136/12 i 15/15), u Proračunu Grada Vrgorca uključuju se svi prihodi i rashodi proračunskih korisnika bez obzira na uplate dijela prihoda korisnika izravno na njihov račun.

 U nastavku slijedi obrazloženje Općeg i Posebnog dijela Proračuna za 2022. i projekcija za 2023. i 2024. godinu.

# 3. PRIHODI I PRIMICI PRORAČUNA GRADA VRGORCA

*Tablica 2. Procjena prihoda/primitaka Proračuna Grada Vrgorca prema izvorima financiranja za razdoblje 2022.-2024.*

|  |  |  |  |  |  |
| --- | --- | --- | --- | --- | --- |
| **PRIHODI/PRIMICI**  | **PLAN 2022.**  | **PROJEKCIJA** **2023.**  | **PROJEKCIJA** **2024.**  | **Index (3/2)**  | **Index** **(4/2).**  |
| (1)  | (2)  | (3)  | (4)  | (5)  | (6)  |
| **Opći prihodi i primici**  | 22.201.500,00  | 20.337.000,00  | 21.665.500,00  |  91,60  |  97,58  |
| **Vlastiti prihodi**  | 1.105.500,00 | 1.105.500,00 | 1.105.500,00 | 100,00 | 100,00 |
| **Prihodi za posebne namjene**  | 0,00  | 0,00  | 0,00  |  0,00  |  0,00  |
| **Pomoći**  | 17.805.000,00  | 21.212.500,00  | 20.780.000,00  | 119,14  | 116,71  |
| **Prihodi od prodaje nefinancijske imovine**  | 2.025.000,00  | 225.000,00  | 525.000,00  | 11,11  | 25,93 |
| **SVEUKUPNO**  | **43.137.000,00**  | **42.880.000,00**  | **44.076.000,00**  | **99,40**  | **102,18**  |

*Tablica 3. Procjena prihoda/primitaka Proračuna Grada Vrgorca prema ekonomskoj klasifikaciji za razdoblje 2022.-2024.*

|  |  |  |  |  |  |
| --- | --- | --- | --- | --- | --- |
| **PRIHODI**  | **PLAN 2022.**  | **PROJEKCIJA** **2023.**  | **PROJEKCIJA** **2024.**  | **Index (3/2)**  | **Index (4/2)**  |
| (1)  | (2)  | (3)  | (4)  | (5)  | (6)  |
| **PRIHODI POSLOVANJA**  | **40.212.000,00**  | **41.955.000,00**  | **42.751.000,00**  | **104,33** | **106,31**  |
| Prihodi od poreza  | 16.930.000,00  | 16.630.000,00  | 16.530.000,00  | 98,23  | 97,64  |
| Pomoći  | 17.805.000,00  | 21.212.500,00  | 20.780.000,00  | 119,14  | 116,71  |
| Prihodi od imovine  | 437.500,00  | 437.500,00  | 437.500,00  | 100,00  | 100,00 |
| Prihodi od upravnih i administrativnih pristojbi, pristojbi po posebnim propisima i naknada  | 4.979.000,00  | 3.614.500,00  | 4.943.000,00  | 72,59  | 99,28  |
| Prihodi od prodaje proizvoda i robe te pruženih usluga i prihodi od donacija  | 5.500,00  | 5.500,00  | 5.500,00  | 100,00  | 100,00  |
| Kazne, upravne mjere i ostali prihodi  | 55.000,00  | 55.000,00  | 55.000,00  | 100,00  | 100,00  |
| **PRIHODI OD PRODAJE** **NEFINANCIJSKE IMOVINE**  | **2.025.000,00**  | **225.000,00**  | **525.000,00**  | **11,11**  | **25,93** |
| Prihodi od prodaje neproizvedene dugotrajne imovine | 2.000.000,00 | 200.000,00 | 500.000,00 | 10,00 | 25,00 |
| Prihodi od prodaje proizvedene dugotrajne imovine  | 25.000,00  | 25.000,00  | 25.000,00  | 100,00  | 100,00  |
| **REZULTAT POSLOVANJA** | **900.000,00** | **700.000,00** | **800.000,00** | **77,78** | **88,89** |
| Višak prihoda | 900.000,00 | 700.000,00 | 800.000,00 | 77,78 | 88,89 |
| **SVEUKUPNO**  | **43.137.000,00**  | **42.880.000,00**  | **44.076.000,00**  | **99,75**  | **102,53**  |

Ukupni prihodi proračuna za 2022. godinu planirani su u iznosu od 43.137.000,00 kn, od čega prihodi poslovanja u iznosu od 40.212.000,00 kn, prihodi od prodaje nefinancijske imovine u iznosu od 2.025.000,00 kn, te višak prihoda poslovanja u iznosu 900.000,00 kn. Dakle ukupni planirani prihodi proračuna za 2022. godinu iznose 133,45% plana Proračuna 2021. godine.

**Prihodi od poreza** planirani su u iznosu od 16.930.000,00 kn što je 98,17 % plana Proračuna za 2021. godinu.

**Pomoći proračunu** planirane su u iznosu od 17.805.000,00 kn što je 242,57% plana Proračuna za 2021. godinu. Plan pomoći proračunu je smanjen zbog nemogućnosti točnog predviđanja vremena refundacije EU sredstava. U odnosu na isto rashodi će se predfinancirati iz drugog izvora.

Prihodi od imovine planirani su u iznosu od 437.500 kn što je 100,00% Proračuna za 2021.

godinu.

**Prihodi od administrativnih pristojbi i pristojbi po posebnim propisima** planirani su u iznosu od 4.979.000,00 kn što je 101,66% plana Proračuna za 2021. godinu.

**Prihodi od prodaje proizvoda i roba, te pruženih usluga i prihoda od donacija** planirani su u iznosu od 5.500,00 kn što je 100,00% plana Proračuna 2021. godine.

**Kazne, upravne mjere i ostali prihodi** planirani u iznosu od 55.000,00 kn.

**Prihodi od prodaje nefinancijske imovine** planirani su u iznosu od 2.025.000,00 kn što je 33,22% više u odnosu na plan Proračuna 2021 godine.

U 2022. godini Grad Vrgorac ne planira primitak od zaduživanja.

# 4. RASHODI I IZDACI PRORAČUNA GRADA VRGORCA

**4.1. Obrazloženje rashoda/izdataka po organizacijskoj klasifikaciji**

*Shematski prikaz organizacijske klasifikacije proračuna Grada Vrgorca*

|  |
| --- |
| ***Razdjel 001 GRADSKO VIJEĆE*** |
| **Program A01 1001 Donošenje akata i mjera iz djelokruga Gradskog vijeća** |

|  |
| --- |
| ***Razdjel 102 JEDINSTVENI UPRAVNI ODJEL*** |
| **Glava 102 01 JEDINSTVENI UPRAVNI ODJEL** |
| **Program A11 1001 Redovna djelatnost Jedinstvenog upravnog odjela** |
| **Glava 102 03 IZGRADNJA KOMUNALNE INFRASTRUKTURE** |
| **Program A11 1004 Izgradnja komunalne infrastrukture** |
| **Glava 102 04 ODGOJ I OBRAZOVANJE** |
| **Program A11 1005 Odgoj i obrazovanje** |
| **Glava 102 05 KULTURA I UMJETNOST** |
| **Program A11 1006 Kultura i umjetnost** |
| **Glava 102 06 SPORT** |
| **Program A11 1007 Sport** |
| **Glava 102 07 UDRUGE GRAĐANA** |
| **Program A11 1008 Udruge građana** |
| **Glava 102 08 SOCIJALNA SKRB I ZDRAVSTVO** |
| **Program A11 1009 Socijalna skrb** |
| **Program A11 1012 Zdravstvo** |

Analiza rashoda po razdjelima proračuna za 2022. godinu.

Proračun za 2022. godinu organizacijski je uređen u dva razdjela i osam glava koje provode aktivnosti, tekuće i kapitalne projekte.

**Razdjel 001** Proračuna grada Vrgorca za 2022. godinu planiran je u iznosu od 253.000,00 kn što čini 0,59% ukupnog proračuna.

**Razdjel 102** Proračuna grada Vrgorca za 2022. godinu planiran je u iznosu od 42.884.000,00 kn što čini 99,41% ukupnog proračuna. Ovaj razdjel je podijeljen na glave kako slijedi:

Glava 102 01 - Jedinstveni upravni odjel planirana je u iznosu od 8.470.000,00 kn, što čini 19,63% ukupnog proračuna,

Glava 102 02 - Održavanje komunalne infrastrukture planirana je u iznosu od 4.695.000,00 kn, što čini 10,88% proračunskih sredstava,

Glava 102 03 - Izgradnja komunalne infrastrukture planirana je u iznosu od 18.182.000,00 kn, što je 42,15% proračuna,

Glava 102 04 - Odgoj i obrazovanje je planirana u iznosu 6.175.000,00 kn, što je 14,31% proračuna,

Glava 102 05 – Kultura i umjetnost je planirana u iznosu od 1.748.000,00 kn, 4,05% proračuna

Glava 102 06 – Sport je planirana u iznosu od 606.000,00 kn, što je 1,41% proračuna,

Glava 102 07 – Udruge građana je planirana u iznosu od 1.465.000,00 kn, što je 3,40% proračuna i

Glava 102 08 – Socijalna skrb i zdravstvo je planirana u iznosu od 1.543.000,00 kn, što je 3,58% ukupnog proračuna.

## 4.2. Obrazloženje rashoda/izdataka po izvorima financiranja i ekonomskoj klasifikaciji

*Tablica 4. Procjena rashoda/izdataka Proračuna Grada Vrgorca prema izvorima financiranja za razdoblje 2022.-2024.*

|  |  |  |  |  |  |
| --- | --- | --- | --- | --- | --- |
| **RASHODI/IZDACI**  | **PLAN 2022.**  | **PROJEKCIJA** **2023.**  | **PROJEKCIJA** **2024.**  | **Index**  **( 3/2)**  | **Index**  **( 4/2)** |
| (1)  | (2)  | (3)  | (4)  | (5)  | (6)  |
| **Opći prihodi i primici**  | 22.201.500,00  | 20.337.000,00  | 21.665.500,00  |  91,60  |  97,59  |
| **Pomoći**  | 17.805.000,00  | 21.212.500,00  | 20.780.000,00  | 119,14 | 116,71  |
| **Prihodi od prodaje nefinancijske imovine**  | 2.025.000,00  | 225.000,000  | 525.000,00  | 11,11  | 25,93  |
| **Vlastiti prihodi** | 1.105.500,00 | 1.105.500,00 | 1.105.500,00 | 100,00 | 100,00 |
| **SVEUKUPNO**  | **43.137.000,00**  | **42.880.000,00**  | **44.076.000,00**  | **99,40**  | **102,18**  |

*Tablica 5****.*** *Procjena rashoda/izdataka Proračuna Grada Vrgorca prema ekonomskoj klasifikaciji za razdoblje 2022.-2024.*

|  |  |  |  |  |  |
| --- | --- | --- | --- | --- | --- |
| **RASHODI/IZDACI**  | **PLAN 2022.**  | **PROCJENA 2023.**  | **PROCJENA 2024.**  | **INDEKS (3/2)**  | **INDEKS (4/2)**  |
| (1)  | (2)  | (3)  | (4)  | (5)  | (6)  |
| **RASHODI POSLOVANJA**  | **26.780.000,00**  | **21.552.000,00**  | **24.748.000,00**  | **80,48**  | **92,41**  |
| **Rashodi za zaposlene**  | 7.439.000,00  | 6.870.000,00  | 6.842.000,00  |  92,35  |  91,98 |
| **Materijalni rashodi**  | 9.231.500,00  | 8.157.100,00  | 7.714.000,00  | 88,36  | 83,56  |
| **Financijski rashodi**  | 158.500,00  | 155.400,00  | 157.500,00  |  98,04  |  99,37 |
| **Subvencije**  | 490.000,00  | 490.000,00  | 320.000,00  | 100,00  |  65,31  |
| **Naknade građanima i kućanstvima na temelju osiguranja i druge naknade**  | 1.220.000,00  | 1.315.000,00  | 1.315.000,00  | 107,79  | 107,79  |
| **Ostali rashodi**  | 8.241.000,00  | 4.564.500,00  | 8.399.500,00  | 55,39  | 101,92  |
| **RASHODI ZA NABAVU NEFINANCIJSKE IMOVINE**  | **13.557.000,00**  | **19.828.000,00**  |  **17.828,000,00**  | **146,26**  | **131,50**  |
| **Rashodi za nabavu proizvedene dugotrajne imovine**  | 2.492.000,00  | 5.828.000,00  | 8.828.000,00  | 233,87  | 354,25  |
| **Rashodi za dodatna ulaganja na nefinancijskoj imovini**  | 11.065.000,00  | 14.000.000,00  | 9.000.000,00  | 126,53  |  81,34 |
| **IZACI ZA FINANCIJSKU IMOVINU I OTPLATE** **ZAJMOVA**  | **2.400.000,00**  | **1.100.000,00**  | **1.100.000,00**  | **45,83** | **45,83** |
| **Izdaci za otplatu glavnice primljenih kredita I zajmova**  | **2.400.000,00**  | **1.100.000,00**  | **1.100.000,00**  | **45,83** | **45,83**  |
| **Pokriće manjka iz prethodnih godina** | **400.000,00** | **400.000,00** | **400.000,00** | **100,00** | **100,00** |
| **SVEUKUPNO**  | **43.137.000,00**  | **42.880.000,00**  | **44.076.000,00**  | **99,40**  | **102,18** |

Ukupni rashodi i izdaci proračuna za 2022. godinu planirani su u iznosu od 43.137.000,00 kn od čega rashodi poslovanja iznose 26.780.000,00 kn, dok rashodi za nabavu nefinancijske imovine iznose 13.557.000,00 kn.

**Rashodi za zaposlene** (obuhvaćaju sredstva za plaće i materijalna prava zaposlenih u gradskoj upravi, Dječjem vrtiću "Pčelica", Gradskoj knjižnici, Gradskoj glazbi Ljudevit Bačić 1937 i u Centru za kulturu i baštinu) planirani su u iznosu od 7.439.000,00 kn što iznosi 17,25% plana, odnosno za 23,01% više od plana za 2021. godinu.

**Materijalni rashodi** planirani su u iznosu od 9.231.500,00 kn što je 83,39% Proračuna za 2021. godinu.

**Financijski rashodi** planirani su u iznosu od 158.500,00 kn što je 104,69% Proračuna za 2021. godinu.

**Subvencije** su planirane u iznosu od 490.000,00 kn i odnose se na subvencije trgovačkim društvima, poljoprivrednicima i obrtnicima izvan javnog sektora, a planirane su za 272,22% više nego za 2021. godinu.

**Naknade građanima i kućanstvima u novcu** planirane su u iznosu od 1.220.000,00 kuna što iznosi 93,13% Proračuna za 2021. godinu. Razvidno je smanjenje od 6,87%.

**Ostali rashodi poslovanja** planirani su u iznosu od 8.241.000,00 kn. Uspoređujući sa 2021.

godinom isti su povećani za 195,03%. U okviru ostalih rashoda obuhvaćene su sve tekuće i kapitalne donacije udrugama, zajednicama i ustanovama. Značajne kapitalne pomoći uključuju pomoći gradskim tvrtkama Gradska čistoća i usluge d.o.o. i Komunalno d.o.o. kao kapitalne pomoći za sufinanciranje kapitalnih projekata.

Rashodi za nabavu nefinancijske imovine planirani su u ukupnom iznosu od 13.557.000,00 kn, što predstavlja 31,43% ukupnog Proračuna.

**Rashodi za nabavu proizvedene dugotrajne imovine** planirani su u iznosu od 2.492.000,00 kn što je 233,79% više u usporedbi s planom Proračuna 2021. godine.

**Rashodi za dodatna ulaganja na nefinancijskoj imovin**i planirani su u iznosu od 11.065.000 kn što je 25,65% plana Proračuna za 2022. godinu.

Planirani rashodi za nabavu nefinancijske imovine detaljno su obrađeni u Posebnom dijelu Proračuna u okvirima programa kojih ih provode.

U 2022. godini Grad Vrgorac će imati izdataka za financijsku imovinu i otplate zajmova u iznosu od 2.400.000,00 kn, a odnosi se na povrat ostatka beskamatnog zajma Ministarstvu financija i na otplatu glavnice po dugoročnim kreditima kod poslovne banke.

## 4.3. Obrazloženje rashoda po funkcijskoj klasifikaciji

*Tablica 6****.*** *Procjena rashoda Proračuna Grada Vrgorca prema funkcijskoj klasifikaciji za razdoblje 2022.-2024.*

|  |  |  |  |  |  |
| --- | --- | --- | --- | --- | --- |
| **RASHODI PREMA FUNKCIJSKOJ KLASIFIKACIJI**  | **PLAN 2022.**  | **PROCJENA 2023.**  | **PROCJENA 2024.**  | **INDEKS (3/2)**  | **INDEKS (4/2)**  |
| (1)  | (2)  | (3)  | (4)  | (5)  | (6)  |
| **Opće javne usluge**  | 7.343.000,00  | 6.022.100,00  | 6.050.000,00  | 82,01  | 82,39  |
| **Javni red i sigurnost**  | 800.000,00  | 900.000,00  | 860.000,00  | 112,50  | 107,50  |
| **Ekonomski poslovi**  | 4.415.000,00  | 1.770.000,00  | 1.900.000,00  | 40,09  |  43,04  |
| **Zaštita okoliša**  | 1.340,000,00  | 1.480.000,00  | 2.500.000,00  | 110,45  | 186,57 |
| **Usluge unapređenja stanovanja i zajednice**  | 7.957.000,00  | 8.545.000,00  | 12.860.000,00  | 107,39  | 161,62  |
| **Rekreacija, kultura i religija**  | 13.524.000,00  | 14.177.400,00  | 11.049.500,00  | 104,83  | 81,70  |
| **Obrazovanje**  | 6.175.000,00  | 8.290.500,00  | 7.025.000,00  | 134,26  | 113,77  |
| **Socijalna zaštita**  | 1.583.000,00  | 1.695.000,00  | 1.831.500,00  | 107,08  | 115,70  |
| **UKUPNO**  | **43.137.000,00**  | **42.880.000,00**  | **44.076.000,00**  | **99,40**  | **102,18** |

Analiza rashoda po funkcijskoj klasifikaciji:

**Funkcija opće javne** usluge planirana je u Proračunu za 2022. godinu u iznosu od 7.343.000,00 kn što čini 17,02% ukupnog proračuna. Ovom funkcija odnosi se na plaće JUO, te sve materijalne rashode vezani za rad JUO.

**Funkcija javni red i sigurnost** planirana je u Proračunu za 2022. godinu u iznosu od 800.000,00 kn što čini 1,85% ukupnog proračuna. Kroz ovu funkciju obuhvaćeni su rashodi za financiranje DVD-a Vrgorac, Gorske služba spašavanja i komunalnog redarstva.

**Funkcija ekonomski poslovi** planirana je u Proračunu za 2022. godinu u iznosu od 4.415.000,00 kn što čini 10,23% ukupnog proračuna.

**Funkcija zaštita okoliša** planirana je u Proračunu za 2022. godinu u iznosu od 1.340.000,00 kn što čini 3,11% ukupnog proračuna. Ova funkcija odnosi se na sanaciju odlagališta otpada „Ajdanovac“, izgradnju objekata i uređaja odvodnje te na nabavu spremnika za komunalni otpad.

**Funkcija usluge unapređenja stanovanja i zajednice** planirana je u Proračunu za 2022. godinu u iznosu od 7.957.000,00 kn što čini 18,45% ukupnog proračuna. Kroz ovu funkciju obuhvaćeni su rashodi dijelom iz programa razvoja komunalne infrastrukture, cjelokupni program održavanja komunalne infrastrukture, dijelom iz programa građenja komunalne infrastrukture, program prostorno planska dokumentacija.

**Funkcija rekreacije, kulture i religije** planirana je u Proračunu za 2022. godinu u iznosu od 13.524.000,00 kn što čini 31,35% ukupnog proračuna. Kroz ovu funkciju obuhvaćeni su rashodi po programu redovna djelatnost Gradske knjižnice, Centra za kulturu i baštinu, Gradske glazbe Ljudevit Bačić 1937, program uređenja kulturnih gradskih objekata te program promicanja kulture, sporta i rekreacije.

**Funkcija obrazovanje** planirana je u Proračunu za 2022. godinu u iznosu od 6.175.000,00 kn što čini 14,31 % ukupnog proračuna. Ova funkcija obuhvaća rashode programa pomoći financiranja projekata OŠ Vrgorac, program redovne djelatnosti dječjeg vrtića "Pčelica", te program pomoći financiranja projekata srednje škole.

**Funkcija socijalne** zaštite planirana je u Proračunu za 2022. godinu u iznosu od 1.583.000,00 kn što čini 3,67% ukupnog proračuna. Kroz ovu funkciju obuhvaćeni su rashodi programa socijalne skrbi Grada Vrgorca.

# 5. UKUPNI MANJAK /VIŠAK PRORAČUNA GRADA VRGORCA

*Tablica 7: Ukupni manjak/višak proračuna Grada Vrgorca*

|  |  |  |  |
| --- | --- | --- | --- |
| PRORAČUN/PRORAČUNSKI KORISNICI  | PLAN 2022.  | PROJEKCIJA 2023.  | PROJEKCIJA 2024.  |
| Manjak/višak prihoda - Grad Vrgorac  | 900.000,00  | 700.000,00  | 800.000,00  |
| Manjak/višak prihoda - Gradska knjižnica Vrgorac  | 0,00  | 0,00  | 0,00  |
| Manjak/višak prihoda - Dječji vrtić "Pčelica"  | 0,00  | 0,00  | 0,00  |
| Manjak/višak prihoda - Centar za kulturu i baštinu  | 0,00  | 0,00  | 0,00  |
| Manjak/višak prihoda – Gradska glazba | 0,00 | 0,00 | 0,00 |
| **UKUPNO RASPOLOŽIVA SREDSTVA IZ PRETHODNIH GODINA**  | **900.000,00**  | **700.000,00**  | **800.000,00**  |

# 6. ZAKLJUČAK

Prijedlog Proračuna za 2022. i projekcije za 2023. i 2024. godinu i nadalje je društveno solidaran te prati strateške ciljeve utvrđene Strategijom razvoja Grada Vrgorca. O tome govore značajna izdvajanja za javne potrebe. Proračun je i razvojan što se očituje u nastavku realizacije kapitalnih projekata kao što su uređenje i opremanje Gospodarske zone Ravča, rekonstrukcija vodoopskrbnog sustava, izgradnja oborinske odvodnje, projekt „Kuće dalmatinskog pršuta i vina“, kao i u osiguravanju uvjeta za poticanje povoljnijeg poduzetničkog okruženja. Proračun je također usmjeren na korištenje nacionalnih sredstava kao i sredstava EU fondova koji će omogućiti realizaciju značajnih kapitalnih ulaganja koji će zasigurno doprinijeti sveukupnom razvoju Grada Vrgorca.